CELEX: 52005PC0039
Language: mt
Date: 2005-02-11
Title: Proposta għal regolament tal-Kunsill li jtemm l-evalwazzjoni temporanja parzjali ta’ miżuri anti-dumping fuq film importat tat-teraftalat tal-polietilene (PET) li ġej, inter alia, mill-Indja

Avviż Legali Importanti

|

52005PC0039

Proposta għal regolament tal-Kunsill li jtemm l-evalwazzjoni temporanja parzjali ta’ miżuri anti-dumping fuq film importat tat-teraftalat tal-polietilene (PET) li ġej, inter alia, mill-Indja  /* KUMM/2005/0039 finali */  

	Brussel 11.2.2005KUMM(2005) 39 finaliProposta għalREGOLAMENT TAL-KUNSILLli jtemm l-evalwazzjoni temporanja parzjali ta’ miżuri anti-dumping fuq film importat tat-teraftalat tal-polietilene (PET) li ġej, inter alia, mill-Indja(preżentata mill-Kummissjoni)MEMORANDUM TA' SPJEGAZZJONIBir-Regolament tal-Kunsill (KE) Nru 1676/2001[1], il-Kunsill impona dazji definittivi kontra d- dumping ta’ film importat tat-tereftalat tal-polietilene (PET) li ġej, inter alia , mill-Indja. Id-dazji varjaw bejn 0% u 62.6% fuq importazzjoni ta’ film tal-PET li ġej mill-Indja. Id-dazju eżistenti applikabbli għal Jindal Poly Films Limited huwa ta’ 0%.Wara talba li ressqu għadd ta’ produtturi kbar ta’ films PET tal-Komunità, il-Kummissjoni fi Frar 2004 bdiet evalwazzjoni temporanja parzjali limitata għall-bejgħ taħt il-prezz fir-rigward ta' Jindal Poly Films Limited.L-investigazzjoni wriet li Jindal Poly Films Limited ma kinitx qed tbiegħ taħt il-prezz.Huwa għalhekk propost li d-dazju kontra d- dumping fir-rigward ta’ Jindal Poly Films Limited m’għandux jinbidel u għandu jibqa’ ta’ 0%.Proposta għalREGOLAMENT TAL-KUNSILLli jtemm l-evalwazzjoni temporanja parzjali ta’ miżuri anti- dumping fuq film importat tat-teraftalat tal-polietilene (PET) li ġej, inter alia , mill-IndjaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96[2] tat-22 ta’ Diċembru 1995 (‘ir-Regolament bażiku’), u b’mod partikolari l-Artikolu 11(3) tiegħu,Wara li kkonsulta mal-Kumitat Konsultattiv,Billi:A. PROĊEDURA1. Proċedura preċedenti u miżuri eżistenti(1) Wara investigazzjoni li nbdiet f'Mejju 2000 (‘l-investigazzjoni oriġinali’), il-Kunsill f'Awissu 2001 impona dazji definittivi kontra d- dumping , skond ir-Regolament (KE) Nru 1676/2001[3] fuq film importat ta’ tereftalat tal-polietilene (PET) li ġej, inter alia , mill-Indja. Id-dazji varjaw bejn 0% u 62.6% fuq importazzjoni ta’ film tal-PET li gej mill-Indja.(2) Id-dazju eżistenti kontra l-bejgħ taħt il-prezz applikabbli għall-importazzjoni minn Jindal Poly Films Limted, li qabel kienet Jindal Polyester Limited (notifika tal-bdil ta' l-isem ippubblikata f'2 ta' Diċembru 2004[4]), hu ta’ 0%. L-importazzjoni ta’ film PET mill-kumpanija hi suġġetta wkoll għal dazju protettiv ta’ 7%, li kien impost fl-1999 bir-Regolament tal-Kunsill (KE) Nru 2597/1999[5].2. Talba għal evalwazzjoni(3) Talba għal evalwazzjoni temporanja parzjali limitata għal dumping fir-rigward ta' Jindal Poly Films Limited tressqet minn dawn il-produtturi tal-Komunità li ġejjin: Du Pont Teijin Films, Mitsubishi Polyester Film GmbH u Nuroll SpA (‘l-applikanti’). L-applikanti jirrappreżentaw proporzjon ewlieni tal-produzzjoni ta' film PET tal-Komunità. Toray Plastics Europe, indikaw li jappoġġjaw it-talba, għalkemm ma kinux applikanti formali.(4) L-applikanti allegaw li l-marġni ta’ bejgħ taħt il-prezz ta' Jindal Poly Films Limited kien inbidel u kien ogħla milli kien fl-investigazzjoni oriġinali li wasslet għall-impożizzjoni tal-miżuri eżistenti.3. Investigazzjoni(5) Wara li ddeterminat li t-talba kien fiha biżżejjed evidenza prima facie , u wara li kienet ikkonsultat mal-Kumitat Konsultattiv, il-Kummissjoni fid-19 ta' Frar 2004 ħabbret il-bidu ta' evalwazzjoni temporanja parzjali skond l-Artikolu 11(3) tar-Regolament bażiku permezz ta’ notifika (‘Notifika ta’ Bidu’) ippubblikata fil- Ġurnal Uffiċjali ta’ l-Unjoni Ewropea[6].(6) L-evalwazzjoni kienet limitata fil-għan għall-eżaminazzjoni tal-bejgħ taħt il-prezz fir-rigward ta' Jindal Poly Films Limited. Il-perjodu ta’ investigazzjoni (‘PI’) kien mill-1 ta’ Jannar 2003 sal-31 ta’ Diċembru 2003.(7) Il-Kummissjoni informat uffiċjalment lil Jindal Poly Films Limited, ir-rappreżentanti tal-pajjiż esportatur u l-produtturi tal-Komunità dwar il-bidu ta' l-evalwazzjoni. Il-partijiet interessati ngħataw l-opportunità li jistqarru l-veduti tagħhom bil-kitba u li jitolbu smigħ fil-limitu ta’ żmien iffissat bin-notifika tal-bidu.(8) Sabiex tikseb l-informazzjoni meqjusa bħala meħtieġa għall-investigazzjoni tagħha, il-Kummissjoni bagħtet kwestjonarju lill-produttur esportatur ikkonċernat, Jindal Poly Films Limited, li kkoopera billi wieġeb għall-kwestjonarju. Saret żjara ta’ verifika fil-bini tal-kumpanija fi New Delhi sabiex tiżgura l-integrità ta' l-informazzjoni li ġiet sottomessa.B. PRODOTT IN KWISTJONI U PRODOTT SIMILI1. Il-prodott in kwistjoni(9) Il-prodott in kwistjoni hu, kif imfisser fl-investigazzjoni oriġinali, film tat-tereftalat tal-polietilene (PET) li jiġi mill-Indja, normalment iddikjarat taħt il-kodiċi NM ex 3920 62 19 u ex 3920 62 90.2. Prodott simili(10) Kif jidher fl-investigazzjoni oriġinali, instab li t-film PET prodott u mibjugħ fis-suq domestiku fl-Indja u t-film PET esportat lejn il-Komunità mill-Indja, kif ukoll it-film PET prodott u mibjugħ mill-industrija tal-Komunità fis-suq tal-Komunità għandhom l-istess użi u karatteristiċi fiżiċi u tekniċi. Għalhekk, huma prodotti simili fit-tifsira ta’ l-Artikolu 1(4) ta’ l-istess Regolament bażiku.C. BEJGĦ TAĦT IL-PREZZ ( DUMPING )1. Valur normali(11) Sabiex jiġi stabbilit valur normali, ġie qabel xejn ivverifikat li l-bejgħ totali domestiku tal-produttur esportatur kien rappreżentattiv skond l-Artikolu 2(2) tar-Regolament bażiku, jiġifieri li dan laħħaq mal-5% jew aktar tal-volum ta’ bejgħ totali tal-prodott in kwistjoni esportat lejn il-Komunità.(12) Kien imbagħad aċċertat jekk il-bejgħ domestiku totali ta’ kull tip ta’ prodott ikkostitwixxiex 5% jew aktar tal-volum ta’ bejgħ ta’ l-istess tip esportat lejn il-Komunità.(13) Għal dawk it-tipi ta’ prodotti fejn il-bejgħ domestiku kkostitwixxa 5% jew aktar tal-volum ta’ bejgħ ta’ l-istess tip esportat lejn il-Komunità, ġie mbagħad eżaminat jekk kienx sar biżżejjed bejgħ matul il-kummerċ ordinarju skond l-Artikolu 2(4) tar-Regolament bażiku. Ġie stabbilit valur normali għal kull tip ta’ prodott, fejn il-volum ta’ bejgħ domestiku li sar ’il fuq mill-prezz tal-produzzjoni rrappreżenta ta’ l-anqas 80% tal-bejgħ, a bażi tal-prezz medju mmoderat li fil-fatt tħallas għall-bejgħ domestiku kollu. Għal dawk it-tipi ta’ prodott fejn il-volum tat-transazzjonijiet bi qligħ kien ugwali għal 80% jew anqas, iżda mhux anqas minn 10% tal-bejgħ, il-valur normali ġie bbażat fuq il-prezz medju mmoderat li fil-fatt tħallas biss għall-bejgħ domestiku bi qligħ.(14) Għat-tipi ta’ prodott fejn il-prezzijiet domestiċi tal-produttur esportatur ma jistgħux jiġu użati biex ikun stabbilit valur normali, minħabba rappreżentattività insuffiċjenti jew nuqqas ta' bejgħ matul il-kummerċ ordinarju, il-valur normali nbena a bażi ta’ l-ispejjeż tal-manifattura li ntefqu mill-produttur esportatur in kwistjoni flimkien ma' ammont raġjonevoli għall-ispejjeż amministrattivi, ġenerali u tal-bejgħ ('spejjeż AĠ&B’) u għall-profitti, skond l-Artikolu 2(3) u (6) tar-Regolament bażiku.(15) L-ispejjeż AĠ&B ġew ibbażati fuq tali spejjeż li ntefqu mill-produttur esportatur fir-rigward tal-bejgħ domestiku tiegħu tal-prodott in kwistjoni, li nstab li kien rappreżentattiv. Il-marġni ta’ qligħ inħadem a bażi tal-marġni ta' qligħ medju mmoderat tal-kumpanija għal dawk it-tipi tal-prodott mibjugħa fis-suq domestiku fi kwantitajiet suffiċjenti matul il-kummerċ ordinarju.2. Prezz ta’ l-esportazzjoni(16) Il-produttur esportatur irrapporta bejgħ (kunsinna waħda) li sar lil kumpanija relatata fil-Komunità. Billi l-kwantità involuta kienet negliġibbli, dan il-bejgħ ma ġiex ikkunsidrat.(17) Il-bejgħ esportat l-ieħor tal-prodott in kwistjoni lejn il-Komunità fil-PI kien sar lil klijenti indipendenti. Għalhekk, il-prezz ta’ l-esportazzjoni gie stabbilit skond l-Artikolu 2(8) tar-Regolament bażiku a bażi tal-prezz ta’ l-esportazzjoni li fil-fatt tħallas jew kellu jitħallas.3. Tqabbil(18) Il-valur normali u l-prezz ta’ l-esportazzjoni tqabblu a bażi tal-prezz tal-fabbrika. Sabiex jiġi żgurat li t-tqabbil ikun ġust, ingħatat konċessjoni xierqa fl-għamla ta' aġġustamenti għad-differenzi li jeffetwaw il-mod kif jitqabblu l-prezzijiet skond l-Artikolu 2(10) tar-Regolament bażiku. Skond dan, ingħataw konċessjonijiet għal differenzi fi skonti, roħs, trasport, assikurazzjoni, ġarr, tgħabbija u spejjeż anċillari, ippakkjar, kreditu u kummissjonijiet, fejn dawn kienu applikabbli u sostnuti b’evidenza vverifikata.Ħlasijiet ta’ l-importazzjoni(19) Jindal Poly Films Limited talbet aġġustament tal-valur normali għad-dazju fuq l-importazzjoni li ma nġabarx taħt l-Iskema ta’ Liċenzja Antiċipata (ALS) fuq l-importazzjoni ta' materja prima użata fil-manifattura ta' oġġetti għall-esportazzjoni. L-ALS tippermetti l-importazzjoni ta' materja prima bla dazju, sakemm il-kumpanija tesporta kwantità u valur korrispondenti ta' prodott manifatturat iddeterminati skond normi standard ta' riżorsi-produzzjoni ffissati uffiċjalment. L-importazzjoni taħt l-ALS tista’ tintuża għall-produzzjoni ta’ oġġetti għall-esportazzjoni jew inkella għar-riforniment ta’ riżorsi domestiċi użati sabiex jiġu prodotti t-tali oġġetti. Il-kumpanija saħqet li l-esportazzjoni tal-prodott in kwistjoni lejn il-KE ntużat sabiex tissodisfa r-rekwiżiti taħt l-ALS fir-rigward ta' materja prima importata.(20) Ma kienx hemm konklużjoni dwar jekk aġġustament għal din it-talba kienx ġustifikat jew le, billi dan ma kien se jkollu l-ebda impatt fuq ir-riżultat aħħari ta’ l-investigazzjoni evalwattiva.(b) Konċessjonijiet oħrajn(21) Il-produttur esportatur talab, għal għadd limitat ta' oġġetti esportati, għal aġġustament tal-prezz ta' l-esportazzjoni skond l-Artikolu 2(10)(k) tar-Regolament bażiku, ibbażat fuq l-ammont ta' benefiċċji li jiġu ma’ l-esportazzjoni taħt l-Iskema ta’ Krediti ta’ Dazji ta’ l-Importazzjoni (‘DEPB’) a bażi ta’ wara l-esportazzjoni. Taħt din l-iskema, il-krediti riċevuti meta jiġi esportat il-prodott in kwistjoni jistgħu jiġu użati biex ipattu għad-dazji tad-dwana li jintalbu fuq l-importazzjoni ta’ kwalunkwe oġġett jew jistgħu jinbiegħu b’mod liberu lil kumpaniji oħra. Barra minn hekk, m’hemm l-ebda rbit li l-oġġetti importati għandhom jintużaw biss fil-produzzjoni tal-prodott esportat. Il-produttur ma weriex li l-benefiċċju taħt l-iskema DEPB a bażi ta’ wara l-esportazzjoni effetwa t-tqabbil tal-prezzijiet, u b'mod partikolari li l-klijenti konsistement ħallsu prezzijiet differenti fis-suq domestiku minħabba l-benefiċċji tad-DEPB. Għalhekk, it-talba ġiet respinta.4. Marġni ta’ bejgħ taħt il-prezz(22) Il-marġni ta’ bejgħ taħt il-prezz ġie stabbilit a bażi ta’ tqabbil ta’ valur normali medju mmoderat ma’ prezz ta’ esportazzjoni medju mmoderat, skond l-Artikolu 2(11) tar-Regolament bażiku.(23) Dan it-tqabbil wera marġni ta’ bejgħ taħt il-prezz ta’ 0%.D. KONKLUŻJONI(24) A bażi tal-fatti u l-konsiderazzjonijiet li jidhru hawn fuq, u fid-dawl ta’ l-informazzjoni disponibbli, ġie konkluż li, skond l-Artikolu 11(3) tar-Regolament bażiku, l-investigazzjoni evalwattiva attwali għandha tintemm u d-dazju kontra l-bejgħ taħt il-prezz ta’ 0% impost bir-Regolament (KE) Nru 1676/2001 dwar l-importazzjoni ta’ film tal-PET prodott u esportat lejn il-KE minn Jindal Poly Films Limited għandu jinżamm.(25) Il-partijiet ikkonċernati kollha ġew informati dwar il-fatti u l-konsiderazzjonijiet essenzjali li fuqhom ittieħdet id-deċiżjoni li jinżamm id-dazju attwali kontra d- dumping u ngħataw l-opportunità li jikkummentaw.(26) L-industrija Komunitarja argumentat li l-kalkolazzjoni tad- dumping kellha ssir abbażi ta’ tqabbil tal-valur normali medju mmoderat ma’ transazzjonijiet individwali ta’ esportazzjoni, peress illi huma allegaw li kien jeżisti dumping immirat għal ‘kategorija speċjali ta’ xerrejja’. Huma argumentaw li, jekk il-bejgħ ta’ tip partikolari ta’ film kien mibjugħ biss lill-konsumaturi f’qatgħa speċifika ta’ l-użu aħħari, din ser tammonta għall-mira skond il-konsumatur. Huma kkunsidraw ukoll li l-attitudni kienet ġustifikat minħabba żieda fil-kapaċità tal-produzzjoni Indjana, li huma emmnu li kienet relatata prinċipalment għal dak it-tip ta’ film partikolari. F’dan ir-rigward, għandu l-ewwel jiġi rrimarkat li t-tip ta’ film ikkonċernat kien mhux biss mibjugħ lill-konsumaturi li qed jixtru biss dak it-tip ta’ film, imma wkoll lil konsumaturi li qed jixtru tipi oħra ta’ film. Tqabbil ta’ prezzijiet għall-istess tipi ta’ film mibjugħa lil konsumaturi differenti ma weriex mudell ta’ diskriminazzjoni ta’ prezzijiet skond il-klijent. Fin-nuqqas ta’ tali mudell, l-eżistenza ta’ allegat mudell ta’ dumping skond il-mudell hija irrelevanti għall-għan ta’ l-għażla tal-metodoloġija għall-kalkolazzjoni tad- dumping , kif indikat fl-Artikolu 2(11) tar-Regolament prinċipali. Minbarra dan, għandu jiġi rrimarkat ukoll li tibdiliet fil-kapaċità produttiva huma wkoll mhux fattur rilevanti biex tiġi ddeterminata l-metodoloġija li għandha tiġi segwita għad-determinazzjoni tal-marġini tad- dumping . Peress illi l-ebda mira skond il-konsumatur, ir-reġjun jew il-perijodu ta’ żmien ma kienet identifikat, it-talba ta’ l-industrija Komunitarja hija miċħuda u t-tqabbil ta’ valur normali ma’ prezz ta’ esportazzjoni abbażi ta’ medja mmoderat ma’ attitudni medja mmoderata qed tinżamm bħala l-metodoloġija xierqa,ADOTTA DAN IR-REGOLAMENT:Artikolu 1L-evalwazzjoni temporanja parzjali tal-miżuri kontra l-bejgħ taħt il-prezz li jikkonċernaw l-importazzjoni ta' film tat-tereftalat tal-polietilene (PET) li jiġi, inter alia , mill-Indja, normalment iddikjarat taħt il-kodiċi NM ex 3920 62 19 u ex 3920 62 90, sakemm dawn il-miżuri jikkonċernaw il-produttur esportatur Indjan Jindal Poly Films Limited, hija permezz ta’ dan mitmuma.Artikolu 2Dan ir-Regolament għandu jidhol fis-seħħ fil-jum wara l-pubblikazzjoni tiegħu fil- Ġurnal Uffiċjali ta’ l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel,Għall-KunsillIl-President [1] ĠU L 227, 23.8.2001, p. 1.[2] ĠU L 56, 6.3.1996, p. 1, kif l-aħħar emendat bir-Regolament (KE) Nru 461/2004 (ĠU Nru L 77, 13.3.2004, p. 12).[3] ĠU L 227, 23.8.2001, p. 1.[4] ĠU C 297, 2.12.2004, p. 2.[5] GU L 316, 10.12.1999, p. 1.[6] ĠU C 43, 19.2.2004, p. 14.